Astrologie Horoscoop Homepage - Astrodienst Gastgebruiker u1349552091
26-sep-2016, 01:46 UT/GMT Oppidraai bied puik vakansieverblyf vir gesinne in Marloth Park, waar daar geen heinings is nie en die wild tussen die wonings rondloop. Ons ander eiendom, Eden@Marloth, is so gewild by gaste, dat ons besluit het om nog 'n plek aan die publiek beskikbaar te stel - die resultaat is Oppidraai.
Oppidraai 1 is die kleiner woonstel van twee aangrensende woonstelle en bied slaapplek vir 4 gaste. Dié woonstelletjie het 1 dubbelbed, 'n solder met 2 enkelbeddens, 'n badkamer met 'n stort en 'n toilet, 'n leefarea met DStv (Premium) en 'n kombuisie. Die kombuisie is toegerus met 'n yskas-vrieskas, stoofplaat, mikrogolfoond en al die basiese k…
Oppidraai 1 is die kleiner woonstel van twee aangrensende woonstelle en bied slaapplek vir 4 gaste. Dié woonstelletjie het 1 dubbelbed, 'n solder met 2 enkelbeddens, 'n badkamer met 'n stort en 'n toilet, 'n leefarea met DStv (Premium) en 'n kombuisie. Die kombuisie is toegerus met 'n yskas-vrieskas, stoofplaat, mikrogolfoond en al die basiese kombuisgerei wat jy benodig vir selfsorg. Dan is daar ook 2 lugversorgers, gaas voor die meeste van die vensters en 'n privaat braai-area en stoepie.
Oppidraai 2 is die groter eenheid van die 2 aangrensende eenhede en bied slaapplek vir 6 gaste in 3 slaapkamers. Die hoofslaapkamer het 'n koningingrootte-bed en 'n en suite-badkamer met 'n stort. Die tweede slaapkamer en die solder het elkeen 2 enkelbeddens. Hierdie kamers deel 'n badkamer met 'n stort. Die leefvertrek het DStv Premium en 'n kombuisie met 'n yskas-vrieskas, mikrogolf en 'n stoofplaat. Verder is daar 3 lugversorgers en gaas voor die meeste van die vensters. Die eenheid bied 'n privaat braai-area, stoepie en swembadjie. Laasgenoemde is slegs beskikbaar as daar nie waterbeperkings in Marloth Park is nie.
Gaste wat na Oppidraai gekyk het, het ook belangstelling getoon in die volgende lekke plekke:
Papegaai-laan 2426, Marloth Park, 1321, Mpumalanga